पंचायतीराज संस्थाओं का उपचुनाव कार्यक्रम घोषित, मतदान 26 को
भास्कर संवाददाता| श्रीगंगानगर
राज्यनिर्वाचन आयोग ने पंचायती राज संस्थाओं के उपचुनाव 2017 के कार्यक्रम की घोषणा कर दी है। जिला निर्वाचन अधिकारी ज्ञानाराम ने बताया कि जिले में पंचायती राज के उपचुनावों के लिये निर्वाचन हेतु लोक सूचना 9 मार्च को जारी की जाएगी एवं मतदान 26 मार्च को होगा। उन्होंने बताया कि जिला परिषद/पंचायत समिति सदस्य के लिये निर्वाचन की अधिसूचना 9 मार्च को जारी होगी।
नाम निर्देशन-पत्रों को प्रस्तुत करने की अंतिम तारीख 14 मार्च, नाम निर्देशन-पत्रों को प्रस्तुत करने का समय प्रात: 11 बजे से 3 बजे तक रहेगा। नाम निर्देशन पत्रों की संवीक्षा 15 मार्च को सुबह 11 बजे से की जाएगी। नाम निर्देशन पत्र वापस लेने की अंतिम तिथि 16 मार्च शाम 3 बजे तक होगी। चुनाव चिन्हों का आवंटन 16 मार्च अपराह्न 3 बजे तक किया जाएगा। मतदान 26 मार्च को सुबह 8 से शाम 5 बजे तक होगा। मतगणना 28 मार्च को सुबह 8 बजे से जिला निर्वाचन अधिकारी की ओर से निर्धारित स्थान पर होगी। पंच और सरपंचों के लिए नियम 23 के सपठित नियम 55 से 57 के अंतर्गत लोक नोटिस 9 मार्च को जारी किया जाएगा। नाम निर्देशन-पत्रों की प्राप्ति 22 मार्च को सुबह 8 से 11 बजे तक, नाम निर्देशन पत्रों की संवीक्षा 11:30 बजे से तथा अभ्यर्थिता वापसी शाम 3 बजे तक होगी। मतदान 26 मार्च को सुबह 8 बजे से शाम 5 बजे तक होगा। मतगणना 26 मार्च को मतदान समाप्ति के तुरंत पश्चात की जाएगी। उपसरपंच पद का चुनाव 27 मार्च को किया जाएगा।
hin_Deva san_Deva hin_Deva hin_Deva